La Viquipèdia arriba al milió d'articles!
La fundació Wikimedia ha anunciat avui la creació de l'article un milió a la Viquipèdia (wikipedia), el projecte per crear una enciclopèdia en línia, oberta i de contingut lliure. El projecte es va iniciar al gener del 2001, i avui dia és l'enciclopèdia més extensa del món, i la de creixement més ràpid, amb articles en més de cent llengües. Cada dia, s'hi afegeixen gairebé 2.500 articles nous, i se n'actualitzen deu vegades més. La Viquipèdia la fan només voluntaris que escriuen, actualitzen i revisen articles en un procés col·laboratiu. "La idea de compartir coneixement és potent", diu Jimmy Wales, el fundador de la Viquipèdia. Oficialment, la Viquipèdia segueix un punt de vista neutral, que exigeix als contribuïdors que evitin punts de vista esbiaixats en escriure els articles. Fins i tot articles sobre temes controvertits es poden escriure d'aquesta manera. Cada contribuïdor afegeix nou material al treball dels altres, i les edicions incorrectes es poden arreglar ràpidament. "Tot es revisa en temps real", diu Wales. Ara mateix, la Viquipèdia és un dels deu llocs de referència més populars a Internet, segons Alexa.com (http://www.alexa.com). Cada vegada més, estudiants, periodistes i investigadors l'utilitzen. També se l'ha citada milers de vegades en tota classe de documents i publicacions: notícies, reportatges, llibres, estudis acadèmics, i fins i tot, documents legals. A més, la Viquipèdia ha guanyat dos premis internacionals el 2004: el premi Ars Electronica (http://www.aec.at/en/prix/winners2004.asp) de "comunitats digitals" i el Webby Award (http://www.webbyawards.com) per "millor comunitat" El projecte utilitza la plataforma de programari MediaWiki, que permet que qualsevol pugui editar una pàgina en qualsevol moment, i que els canvis s'actualitzin instantàniament (wiki vol dir "ràpid" en hawaià). Es poden veure les versions antigues dels articles per veure com s'han desenvolupat. A més, ja s'estan preparant versions estàtiques de la Viquipèdia per distribuir-se en CD o DVD. Aviat, Directmedia Publishing en distribuirà una versió en alemany, i Madrakesoft inclourà una versió bilingüe en francès i anglès a la seva distribució de Linux. Tot el text de la Viquipèdia es distribueix amb la llicència de documentació lliure de GNU (GFDL), que permet que els contribuïdors puguin modificar i millorar el treball dels altres. Tothom té dret a reutilitzar i redistribuir els articles de la Viquipèdia, sempre que mantingui els mateixos drets. El programari MediaWiki es distribueix amb una llicència semblant. La Viquipèdia és cada cop més multilingüe: ja hi ha projectes en més de cent llengües, i d'aquests, catorze ja tenen més de 10000 articles, (Anglès (http://en.wikipedia.org): 343,000, Alemany (http://de.wikipedia.org): 137,000, Japonès (http://ja.wikipedia.org): 70,000, Francès (http://fr.wikipedia.org): 51,000, Suec (http://sv.wikipedia.org): 39,000, Polonès (http://pl.wikipedia.org): 37,000, Neerlandès (http://nl.wikipedia.org): 35,000, Castellà (http://es.wikipedia.org): 29,000, Italià (http://it.wikipedia.org): 23,000, Danès (http://da.wikipedia.org): 20,000, Portuguès (http://pt.wikipedia.org): 15,000, Esperanto (http://eo.wikipedia.org): 14,000, Xinès (http://zh.wikipedia.org): 13,000, Hebreu (http://he.wikipedia.org): 10,000). El projecte en català, amb més de 8.000 articles, està entre els vint més importants. A més de la Viquipèdia, la Fundació Wikimedia (wikimediafoundation.org (http://www.wikimediafoundation.org)) també sosté altres projectes multilingües: el Viccionari (wiktionary.org), Wikiquote (wikiquote.org), Viquillibres (wikibooks.org), i Wikisource (wikisource.org). Tots aquests projectes es distribueixen amb la mateixa llicència, i funcionen amb el programari MediaWiki. La Fundació ha captat vers 80.000€ des de la seva fundació. Si voleu més informació sobre com fer donacions, visiteu wikimediafoundation.org/fundraising (http://www.wikimediafoundation.org/fundraising) Amb canvis constants cada minut, cada dia, ningú no pot predir on seran la Viquipèdia i els seus projectes germans d'aquí a un any però, al ritme actual, la Viquipèdia podria ser el doble de gran a la primavera. \-------------------------------------------------------------------------------- [edita] Més informació Per més informació o per qualsevol pregunta (en anglès), podeu contactar amb el representant de la Fundació Wikimedia, Jimmy Wales, Board of Trustees Chair, Wikimedia Foundation Telèfon: (+1)-727-527-9776 Correu electrònic: jwales@wikimedia.org (mailto:jwales@wikimedia.org) Nota de premsa treta d'aquí: http://ca.wikipedia.org/wiki/Viquip%C3%A8dia:Un_mili%C3%B3_d%27articles
